Document ID: 32006R1677

ΚΑΝΟΝΙΣΜΌΣ (ΕΚ) αριθ. 1677/2006 ΤΗΣ ΕΠΙΤΡΟΠΉΣ
της 14ης Νοεμβρίου 2006
σχετικά με παρέκκλιση από τον κανονισμό (ΕΚ) αριθ. 2172/2005 όσον αφορά την ημερομηνία εφαρμογής των δικαιωμάτων εισαγωγής για την περίοδο δασμολογικής ποσόστωσης από την 1η Ιανουαρίου έως τις 31 Δεκεμβρίου 2007
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1), και ιδίως το άρθρο 32 παράγραφος 1 πρώτο εδάφιο,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 2172/2005 της Επιτροπής, της 23ης Δεκεμβρίου 2005, σχετικά με τις λεπτομέρειες εφαρμογής δασμολογικής ποσόστωσης για την εισαγωγή ζώντων βοοειδών βάρους άνω των 160 χιλιογράμμων και καταγωγής Ελβετίας, που προβλέπεται στη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (2), ανοίγεται, σε πολυετή βάση, για περιόδους από την 1η Ιανουαρίου έως τις 31 Δεκεμβρίου, κοινοτική δασμολογική ποσόστωση χωρίς δασμούς για την εισαγωγή 4 600 ζώντων βοοειδών καταγωγής Ελβετίας.
(2)
Το άρθρο 3 παράγραφος 3 του κανονισμού (ΕΚ) αριθ. 2172/2005 προβλέπει ότι οι αιτήσεις για δικαιώματα εισαγωγής υποβάλλονται το αργότερο την 1η Δεκεμβρίου που προηγείται της έναρξης της ετήσιας περιόδου δασμολογικής ποσόστωσης εισαγωγής. Ενόψει της προσχώρησης της Βουλγαρίας και της Ρουμανίας στην Ευρωπαϊκή Ένωση την 1η Ιανουαρίου 2007 και για να μπορέσουν οι εμπορευόμενοι των εν λόγω χωρών να επωφεληθούν από την ποσόστωση αυτή το 2007, η προθεσμία υποβολής των αιτήσεων για την περίοδο δασμολογικής ποσόστωσης από την 1η Ιανουαρίου 2007 έως τις 31 Δεκεμβρίου 2007 πρέπει να παραταθεί έως τις 8 Ιανουαρίου 2007.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 3 πρώτο εδάφιο του κανονισμού (ΕΚ) αριθ. 2172/2005, για την περίοδο δασμολογικής ποσόστωσης εισαγωγής από την 1η Ιανουαρίου 2007 έως τις 31 Δεκεμβρίου 2007, οι αιτήσεις για δικαιώματα εισαγωγής υποβάλλονται το αργότερο στις 8 Ιανουαρίου 2007, 13.00 ώρα Βρυξελλών.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 2006.

Labels: 3
15
18
6